Neus ket pell zo e oa bet lusket Merk Breizh gant rannvro Breizh, ur stumm rannvroel dar meizad marketing tiriadel a zo diouzh ar chiz. Amañ e oant holl dar Yaou 27 a viz Genver 2011 evit sevel a-du gant ar merk, int-i ar Vreizhiz a galonizili ur vegenn barizian na anavez eus Breizh nemet ar pezh a wel eus liorzh e eilti e Rosteneg. Neus ket plijet kement-se da gamaraded SLB (Sindikad Labourerien Breizh) Brest ha Roazhon, ken o deus savet ur vurutelladenn eus ar pezh a cheller envel ur farsadenn ouzhpenn a-berzh servijoù kehentiñ rannvro Breizh, ma kaver enni ur sell penn-naturelour [1] ha romantel eus Breizh a-gevret gant ur wir feulster a renkad arouezek. Dre ma neo ket par amzer ar marketing gant hini ar preder politikel e teu an destenn gant un tammig dale. Ne ra forzh a-benn ar fin, peo tonket merk Breizh da saotrañ tachenn ar mediaoù e-pad ur mare. Kement preder diwar-benn ar sujed-mañ zo da vezañ degemeret mat, pa servijo deomp er stourmoù da zont. 